In nomine Domini, ego Ludovicus, Dei gratia rex Francorum et dux Aquitanorum, notum fieri volumus universis præpositis et servientibus nostris, quod nos in foresta nostra Senonensi quæ Ota vocatur, Pontignaci obedientiæ quæ Challetum vocatur, pascua libera in æternum dedimus et concessimus ut animalia sua libere ibi perpetuo pascantur. Quod ut perpetuæ stabilitatis obtineat munimentum, scripto commendavimus, et sigilli nostri auctoritate et nominis nostri karactere subterfirmavimus. Actum publice Parisius, anno incarnati Verbi Mº Cº XXXº VIIIIº, regni nostri tertio; astantibus in palatio nostro quorum nomina subtitulata sunt et signa: Signum RADULPHI, Viromandorum comitis, dapiferi nostri; S. GUILLELMI, buticularii; S. MATHÆI, constabularii; S. MATHÆI, camerarii. Data per manum ALGRINI, cancellarii.